જુનાગઢ, 24 નવેમ્બરઃ ફેસબુક અને વોટ્સએપ જેવી સોશિયલ નેટવર્કિંગ સાઇટ પર છેલ્લા બે દિવસથી એક વીડિયો ક્લિપ ફરતી થઇ છે, જેમાં ગીરના જંગલમાં એક વ્યક્તિ દ્વારા સિંહણ સાથે અયોગ્ય વર્તન કરવામાં આવી રહ્યું છે અને તેને છંછેડવાનો પ્રયાસ કરવામાં આવી રહ્યો છે. જેના કારણે તમામ વન્ય પ્રાણી પ્રેમીઓમાં ચિંતા અને રોષની લાગણી પ્રસરી ગઇ છે. બીજી તરફ વન વિભાગ દ્વારા આ વીડિયો ક્લિપને લઇને તપાસ કાર્યવાહી શરૂ કરી દેવામાં આવી હોવાનું જાણવા મળ્યું છે.